SL
C 156/46
☒
5.
Uradni list Evropske unije
3.5.2023
Sprememba specifikacije proizvoda za registrirano ZOP ali ZGO, za katero enotni dokument (ali enakovredni dokument) ni bil objavljen, pri čemer se sprememba ne šteje za manjšo v skladu s členom 53(2), tretji pododstavek, Uredbe (EU) št.
1151/2012.
Spremembe Glede na izkušnje pri obravnavanju praktičnih vidikov zaščitene označbe od njene uvedbe so želene spremembe specifikacije proizvoda potrebne za zagotovitev podrobnejšega opisa vseh pomembnih pogojev za proizvodnjo in trženje, vključno z različnimi fazami proizvodnje, in zagotovitev kakovosti sira z ZOP „Vorarlberger Bergkäse“.
Prejšnja specifikacija proizvoda, ki je vsebovala več ločenih dokumentov in prilog, je zdaj združena v enoten dokument, ki je bil pregledan in posodobljen, da bi zagotovil jasnejši opis zahtev, zlasti glede metode proizvodnje in dokazila o poreklu, ter s tem prispeval k ohranjanju kakovosti sira z ZOP „Vorarlberger Bergkäse“.
Natančneje, te spremembe se nanašajo na:
1.
Opis proizvoda
Besedilo iz točke 5(b) (Opis) in dodatki k tej točki prvotne specifikacije proizvoda so vključeni v točko 4.2 (Opis).
Navedena točka pa je razdeljena na točki 4.2.1 (Splošno) in 4.2.2 (Lastnosti).
Prvotno besedilo je spremenjeno tako, da je bolj specifično in strukturirano.
Vsebnost maščobe v suhi snovi je črtana.
Teža posameznih hlebcev sira je povečana na 7–40 kg (namesto 8–35 kg), razpon višine oblikoval pa je razširjen na 8–12 cm (prej 10–12 cm).
Najkrajše obdobje zorjenja je določeno na tri mesece.
Točka 5(b) specifikacije proizvoda: „Sir ‚Vorarlberger Bergkäse‘“ se prideluje iz naravnega surovega (kravjega) mleka s približno 50-odstotno vsebnostjo maščobe v suhi snovi in ima skorjo z rdečo mažo do osušeno zrnato rjavorumeno do rjavo skorjo.
Hlebci tehtajo 8–35 kg in v višino merijo 10–12 cm.
Luknjice, velike približno kot grah, so motne do sijoče in enakomerno razporejene.
Sir je čvrst do gnetljiv in slonokoščene do svetlo rumene barve.
Okus je pikanten do oster.
Surovina je mleko krav, ki se pasejo na planinskih pašnikih in v dolinah, primernih za proizvodnjo trdega sira, pri čemer se za krmo ne uporablja silaža.
Uporablja se samo naravno sirilo.“ in dodatki k točki 5(b): „Strogo upoštevanje pravil glede krmljenja (glej prilogo), majhne gorske mlekarne, skrbno ročno zorjenje sira ‚Vorarlberger Bergkäse‘ in pozornost, ki mu je namenjena, tradicionalna predelava naravnega surovega mleka krav, ki se ne krmijo s silažo, ter znanje in spretnosti sirarjev so nedvomno najpomembnejše razlikovalne lastnosti.
Mleko lahko dobavljajo samo kmetijska gospodarstva z izključno ekstenzivnim upravljanjem travinja – brez proizvodnje silaže ali krmljenja z njo.
Mešane kmetije (kmetijska gospodarstva, ki mlado govedo krmijo s silažo) ne smejo dobavljati mleka.
Mleko se dobavlja vsaj enkrat dnevno in predeluje neposredno v mlekarni.
S proizvodnjo sira na majhnih kmetijskih gospodarstvih se zagotavlja ohranjanje obrtne proizvodnje in skrbnega ravnanja s sirom.
Sir ‚Vorarlberger Bergkäse‘ tako tudi pridobi svojo posebno kakovost in dolg rok uporabnosti.“ so preoblikovani tako:
4.2.
Opis
4.2.1.
Splošno Sir „Vorarlberger Bergkäse“ je trdi sir iz naravnega surovega mleka krav, ki niso krmljene s silažo, s planin ali dolin.
Kmetije, ki mlado govedo krmijo s silažo (mešane kmetije), ne smejo dobavljati mleka.
Hlebci sira tehtajo 7–40 kg, v višino merijo 8–12 cm in so zorjeni vsaj tri mesece.